Publication: Magyar Közlöny
Issue: MK-2001-107 (Year: 2001, Number: 107)
Era: 1990-2004
Section: a 10/2000. (III. 24.) FVM rendelethez]
Paragraph Index: 204

1. A munkaterület jellemzése Az építési műszaki ellenőr I. az építési beruházások megvalósítására irányuló építési-szerelési munka teljes folyamatában elősegíti és ellenőrzi a vonatkozó jogszabályok, hatósági előírások, szabványok, szerződések, valamint az építésügyi hatóság, illetve az építmény létesítését engedélyező hatóság által jóváhagyott építészeti-műszaki terv betartását. Az építési műszaki ellenőr I. hiba, hiányosság megállapítása esetén köteles azt haladéktalanul az építtető vagy annak megbízottja tudomására hozni. Az építési műszaki ellenőr I. illetékessége — építménykategóriánként — a következő építési munkák ellenőrzésére terjed ki: Épület (É) Bármely funkciójú, bármilyen szerkezetű épület, valamint az ezekkel összefüggő, illetőleg kiszolgáló építmény építésével, felújításával, átépítésével, bontásával összefüg- 2001/107. szám gően a teherhordó, térelhatároló és szakipari szerkezetek ellenőrzése; épületfizikai tervek és számítások ellenőrzése. Mélyépítés és mélyépítési műtárgyak (M) Az É kategóriában meghatározott épülethez szerkezetileg vagy funkciójában kapcsolódó mélyépítési (mélyalapozási, szennyvíztisztítási, szennyvíztárolási, szivárgó, víztelenítési stb.) műtárgy építési, föld- és tereprendezési, valamint felszíni vízelvezetési munkáinak ellenőrzése. Építmény- és épületgépészet (G) Az É és M kategóriákban meghatározott építmények, ezek beépített emelőberendezéseinek, továbbá fűtési, szellőzési, valamint az építményen, illetőleg telekhatáron belüli vízellátási, csatornázási és gázhálózat szerelési munkáinak ellenőrzése a mérőóráig. Építmény- és épületvillamosság (V) Az É és M kategóriákban meghatározott építményen belüli világítási és erőátviteli hálózatok szerelésének ellenőrzése a mérőóráig; épületfelügyeleti rendszerek szerelésének ellenőrzése.

Source: https://magyarkozlony.hu/hivatalos-lapok/ed10e935eb3530d66a531eaeafa7b3c859775103/dokumentumok/aedb359c8be6c0604f34ef107bd3acf992c9f019/letoltes